CELEX: 62018CN0764
Language: da
Date: 2018-12-05 00:00:00
Title: Sag C-764/18: Anmodning om præjudiciel afgørelse indgivet af Tribunal Supremo (Spanien) den 5. december 2018 — Ayuntamiento de Pamplona mod Orange España S.A.U.

25.3.2019   
            
            
               DA
            
            
               Den Europæiske Unions Tidende
            
            
               C 112/17
            
         
      Anmodning om præjudiciel afgørelse indgivet af Tribunal Supremo (Spanien) den 5. december 2018 — Ayuntamiento de Pamplona mod Orange España S.A.U.
      (Sag C-764/18)
      (2019/C 112/21)
      Processprog: spansk
      
         Den forelæggende ret
      
      Tribunal Supremo
      
         Parter i hovedsagen
      
      
         Sagsøger: Ayuntamiento de Pamplona
      
         Sagsøgt: Orange España S.A.U.
      
         Præjudicielle spørgsmål
      
      
                  1)
               
               
                  Finder Europa-Parlamentets og Rådets direktiv 2002/20/EF (1) af 7. marts [2002] om tilladelser til elektroniske [kommunikations]net og -tjenester (herefter »tilladelsesdirektivet«), som fortolket af Domstolen med hensyn til virksomheder, der opererer på området for mobilkommunikationstjenester, og især de begrænsninger, som direktivets artikel 12 og 13 fastsætter for medlemsstaternes udøvelse af deres beskatningskompetence, anvendelse på virksomheder, der udbyder tjenester i form af fastnettelefoni og internet?
               
            
                  2)
               
               
                  Såfremt det foregående spørgsmål besvares bekræftende (og det fastslås, at nævnte direktiv finder anvendelse på udbydere af tjenester i form af fastnettelefoni og internet), tillader artikel 12 og 13 i direktiv 2002/20/EF da, at medlemsstaterne pålægger en afgift eller et gebyr, der beregnes udelukkende på grundlag af den årlige bruttoindtægt, som virksomheden — der er indehaver af de installerede faciliteter — har opnået i forbindelse med leveringen af tjenesten på det pågældende område?
               
            
         (1)  EFT 2002, L 108, s. 21.